La companyia Taules Teatre d'Alacant inaugura el I Certamen Nacional de Teatre Escenalaquas
05/07/2013

# La companyia Taules Teatre d'Alacant inaugura el I Certamen Nacional de Teatre Escenalaquas

*   05/07/2013
*   [Imprimir](#)
*   Compartir
*    https://www.alaquas.org/documento.asp?id\_do=13893

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13893%2F0&title=Ajuntament%20d%27Alaqu%C3%A0s.%20Premsa.La%20companyia%20Taules%20Teatre%20d%27Alacant%20inaugura%20el%20I%20Certamen%20Nacional%20de%20Teatre%20Escenalaquas)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13893/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13893/05072013img_0937_Form_4.jpg)](https://www.alaquas.org/ficheros/documentos/2013/2/13893/05072013img_0937_Form_10.jpg "<a href='https://www.alaquas.org/ficheros/documentos/2013/2/13893/05072013img_0937_Form_10.jpg' target=_blank><i class='fa fa-external-link' aria-hidden='true'></i>.La companyia Taules Teatre d'Alacant inaugura el I Certamen Nacional de Teatre Escenalaquas</a>")

El Certamen, organitzat per l'Ajuntament d'Alaquàs i Carabau Teatre, continuarà el divendres, dissabte i diumenge a les 22:30 hores al Castell d'Alaquàs

La companyia Taules Teatre d'Alacant va ser l'encarregada d'inaugurar ahí el I Certamen Nacional de Teatre EscenAlaquas que es celebrarà durant tot el cap de setmana al Castell d'Alaquàs. El públic assistent va poder gaudir de l'obra _La Puta Enamorada_, la primera de les representacions que tindran lloc amb motiu d'aquest Certamen organitzat per l'Ajuntament d'Alaquàs i Carabau Teatre.

El festival continuarà aquest nit amb _Cri, Cri, Crack de_ Yampo Teatro (Murcia). El dissabte li arribarà el torn a l'obra _Melvin y sus Hermanas_ de Cuatro Gatos Teatro (Sevilla). El certamen es clausurarà el diumenge 7 de juliol amb el lliurament de premis i la representació de _Folie, Sueños de un psquiátri_co, a càrrec de Carabau Teatre. Totes les representacions es realitzaran a les 22:30 hores.

Aquesta és la primera vegada que Alaquàs acull un acte d'aquestes característiques que pretén convertir-se en un certamen de referència tant a nivell autonòmic com nacional que done la possibilitat de mostrar muntatges teatrals de qualitat artística notable però desconeguts per a la majoria. El Castell d'Alaquàs esdevé en aquest sentit lloc idoni per a aquestes representacions i per unir el nom d'Alaquàs a la difusió cultural i teatral.

Per a l'alcaldessa d'Alaquàs, Elvira García Campos, "aquesta és una mostra més d'esforç col·lectiu i de que amb la col·laboració de tots i totes som capaços d'obtindre una programació cultural de qualitat". Per als dirigents de Carabau Teatre "és un somni fet realitat que sols pretén dur el millor teatre a Alaquàs per a gaudir de quatre dies inoblidables".

El més novedós d'aquest certamen, que portarà a escena una gran qualitat artística, ha estat el seu finançament. L'organització sufragarà una part de les despeses que ocasionarà el festival amb els **5.205 euros** obtinguts a través de les aportacions voluntàries realitzades per totes les persones que han volgut col·laborar en aquesta iniciativa de micromecenatge canalitzada a través de la plataforma Verkami.

**ESCENALAQUAS** va sorgir fa ara quatre mesos amb vocació divulgadora per tal de combinar el desig de mostrar tendències actuals en el panorama teatral com la pretensió de connectar amb un públic majoritari i popular. Dirigit a grups de teatre emergents, tant amateurs com professionals, la companyia Carabau Teatre va encetar una campanya de promoció del certamen que va a aconseguir un gran èxit de convocatòria i a la que es van presentar destacades companyies de tot el país.

**CARABAU TEATRE** va nàixer l'any 2007 amb l'objectiu de produir i distribuir espectacles teatrals a nivell nacional. Des d'aleshores, la companyia ha participat en nombrosos certàmens nacionals i internacionals de teatre i ha obtingut nombrosos premis destacats. Està formada per actors i actrius amb anys d'experiència en el món del teatre i formats en escoles valencians de gran renom.